**Ministru kabineta noteikumu projekta**

**„Grozījums Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.  Atbilstoši spēkā esošajiem Ministru kabineta 2014.gada 4.februāra noteikumiem Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” (turpmāk – noteikumi Nr.73) pārejas posma valsts atbalstu saņem cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē.  Saskaņā ar Lauku atbalsta dienesta informāciju pamatā visām nozarēm ir izmaksāts valsts atbalsts.  Pamatojoties uz Ministra kabineta noteikumu Nr. 73 7.1. apakšpunktu cūkkopības nozare Lauku atbalsta dienestā līdz 2015.gada 1.novembrim ir iesniegusi kopsavilkumus par 7.1 punktā minēto atbalstu.  Krievijas embargo un Āfrikas cūku mēra dēļ, situācija cūkkopībā izveidojāskritiska. Ņemot vērā dzīvnieku skaita samazinājumu nozarei plānotajā atbalstā izveidojās atlikums 454792 *euro* apmērā. Tādēļ ir paredzēts palielināt atbalstu līdz 131,28 *euro* par tādas sivēnmātes ģenētiskas kvalitātes noteikšanu un produktivitātes novērtēšanu, kas atražo vaislas jauncūkas. Grozījums neparedz papildu finansējumu**.** Pārejas posma valsts atbalsts ļaus saglabāt ražošanas apjomu un nodrošinās augstvērtīgu sieviešu kārtas lauksaimniecības dzīvu saglabāšanu ganāmpulka ciltskodolā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu cūkkopības – aptuveni 70 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šķirnes lauksaimniecības dzīvnieku audzētāju organizācijām – SIA „Cūku ciltsdarba centrs”, SIA „Agrosel” un Latvijas cūku audzētāju asociācijai – ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās SIA „Cūku Ciltsdarba centrs”, SIA „Agrosel” un Latvijas cūku audzētāju asociācija. |
| 3. | Sabiedrības līdzdalības rezultāti | Ir izvērtēti un ņemti vērā visi lauksaimnieku nevalstisko organizāciju izteiktie iebildumi un iesniegtais priekšlikums. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

*Anotācijas III., IV. un V sadaļa – noteikumu projekts šo jomu neskar.*

Zemkopības ministrs J.Dūklavs

12.11.2015. 17:07

502

O.Stepučeva

67027156, Oksana.Stepuceva@zm.gov.lv